DOMOV národná strana

Nemýliť s OBYČAJNÍ ĽUDIA a nezávislé osobnosti a Pravá Slovenská národná strana (2001 – 2005).

DOMOV národná strana (skratka DOMOV-NS, v rokoch 20052006 Pravá Slovenská národná strana, skratka PSNS, v rokoch 20062011 Slovenská národná koalícia - Slovenská vzájomnosť, skratka SLNKO, v rokoch 20112022 Obyčajní ľudia, skratka OL) je mimoparlamentná slovenská politická strana.

História

Pravá Slovenská národná strana (20052006) 
Pravá Slovenská národná strana vznikla ako reakcia na situáciu vo vnútri SNS pod vedením predsedníčky SNS Anny Malíkovej. Skupina okolo bývalého predsedu SNS Jána Slotu (ten sa opäť stal predsedom neskôr znova zjednotenej SNS) vytvorila novú stranu, aby mohli kandidovať v parlamentných voľbách v roku 2002. Vtedajšia predsedníčka SNS Anna Malíková (teraz predsedníčka NAS Anna Belousovová) nemienila dovoliť kandidovať do parlamentu prívržencom Jána Slotu. Ako priama reakcia vznikla Pravá Slovenská národná strana. 

P-SNS nadväzovala na európsky konzervativizmus a slovenský tradicionalizmus, pričom prioritne sa zameriavala na posilňovanie nezávislosti, štátnej suverenity a národnej zvrchovanosti Slovenskej republiky. Obe strany sa znovu zjednotili 4. apríla 2005. V nadväznosti na zlúčenie P-SNS s SNS však v júli 2005 opätovne vznikla Pravá Slovenská národná strana, na čele s bývalým členom SNS, Víťazoslavom Moricom.

Neskorší vývoj 
Slovenská národná koalícia – Slovenská vzájomnosť bola zaregistrovaná na ministerstve vnútra 1. júla 2005 pod pôvodným názvom Pravá Slovenská národná strana, pod ktorým vystupovala do februára 2006. Od 28. októbra 2011 vystupovala pod názvom Obyčajní ľudia. 

V máji 2022 prevzal stranu od Víťazoslava Morica Pavol Slota a premenoval ju na DOMOV národná strana.

Vedenie strany

Predsedovia 
 Víťazoslav Moric – 20052022
 Pavol Slota – 2022súčasnosť

Predsedníctvo 
V roku 2023 tvorili predsedníctvo predseda a štyria členovia predsedníctva.
 Pavol Slota (predseda)
 Tomáš Bandzi (člen predsedníctva)
 Branislav Ondruška (člen predsedníctva)
 Ján Mihálik (člen predsedníctva)
 Jaroslav Kolíšek (člen predsedníctva)

Volebné výsledky 
2006 (parlamentné voľby) – strana získala 0,17 % hlasov a nedostala sa do parlamentu.
2012 (parlamentné voľby) – strana získala 0,16 % hlasov a nedostala sa do parlamentu.

Volebné preferencie 
Volebné preferencie strany sú také nízke, že ich Štatistický úrad Slovenska nezaznamenáva.

Externé odkazy
 DOMOV-NS v registri strán MV SR
 Oficiálna stránka strany

Politické strany na Slovensku – funkčné